Jimmy’s Hall i Camí a l’escola, projeccions del mes d’abril, a Burjassot, de la campanya de Cinema en Valencià
2025-07-24

La campanya de Cinema en Valencià continuarà oferint en aquest mes d’abril, de manera gratuïta, les millors pel·lícules en valencià en el Centre Cultural Tívoli. Pel·lícules que es projectaran els dimecres 22 i 29 d’abril a les 20 hores en el citat espai municipal.

La primera de les projeccions, la del 22 d’abril, portarà a la pantalla del Tívoli “Jimmys’s Hall”, dirigida per Ken Loach. Una pel·lícula apta per a tots els públics que conta la història de l’activista irlandès, James Gralton, emigrat als Estats Units de jove que es va convertir en l’únic deportat polític de la històrica d’Irlanda.

“Camí a l’escola” és el títol del documental, també apte per a tots els públics, que el dimecres 29 d’abril portarà al Tívoli la història de Jackson, Carlitos, Zahira i Samuel, quatre xiquets que han de passar vertaderes dificultats i perills per poder anar a l’escola cada dia. Una història extraordinària que no deixarà indiferent el públic del Tívoli. El documental està dirigit per Pascal Plisson.

Aquestes dues pel·lícules passaran el testimoni, ja en el mes de maig, a Màgia a la llum de la lluna, del genial Woody Allen, que arribarà al Tívoli el dia 6.